Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 1 Pv 73/12/1101	Bratislava I, 19.3.2012
EEČ : 2-8-77-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
6. februára 2012 v čase o 23:18 hodine sa na mieste verejne prístupnom vo vestibule železničnej stanice XXXXX stanica, na Predstaničnom námestí 1, súc pod vplyvom alkoholu dopustil hrubej neslušnosti a vyvolal verejné pohoršenie tým, že v ruke držal svoj pohlavný úd a onanoval

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
14 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Oddelenia železničnej polície Policajného zboru XXXXX železničnej polície, Krajského riaditeľstva Bratislava číslo konania KRP-15/Ž-BA-BA-2012 zo 07.02.2012 bolo v zmysle § 199 odsek 1 Trestného poriadku začaté trestné stíhanie a zároveň postupom podľa § 206 odsek 1 Trestného poriadku vznesené obvinenie XXXXX za prečin výtržníctva podľa § 364 odsek 1 písmeno e) Trestného zákona na tom skutkovom základe, ako je uvedené vo výrokovej časti tohto rozhodnutia.

Preskúmaním na vec sa vzťahujúceho spisového materiálu som zistila, že obvinený XXXXX je dôvodne podozrivý zo spáchania prečinu výtržníctva podľa § 364 odsek 1 písmeno e) Trestného zákona, za ktorý zákon ustanovuje trest odňatia slobody až na tri roky, teda trest, ktorého horná hranica neprevyšuje päť rokov.

	Obvinený XXXXX pri výsluchu 07.02.2012 v procesnom postavení obvineného priznal spáchanie skutku a uviedol, že v deň spáchania skutku pil poobede alkoholické nápoje s kamarátom a to najmenej dve pivá a minimálne pol litra borovičky. Keďže bol pod vplyvom alkoholu, nepamätá si kedy ani z akého dôvodu, ale odviezol sa taxi službou na železničnú stanicu. V budove železničnej stanice sa usadil vo vestibule vo vrchnej časti budovy a chcel si zdriemnuť. Pravdepodobne vplyvom veľkého množstva alkoholu, ktoré vypil, robil neprístojné veci. Spáchanie skutku úprimne oľutoval a ospravedlnil sa cestujúcej verejnosti. Z spisového materiálu vyplýva, že vyhlásenie obvineného bolo vykonané slobodne, vážne a zrozumiteľne. 

Po zákonnom poučení v procesnom postavení obvineného vyslovil súhlas s prípadným podmienečným zastavením trestného stíhania. Škoda konaním obvineného spôsobená nebola.

	Priebeh skutku tak, ako je uvedený vo výrokovej časti tohto rozhodnutia dosvedčujú aj svedectvá XXXXX, XXXXX, XXXXX a príslušníkov Policajného zboru XXXXX, XXXXX a XXXXX. Všetci zhodne vypovedali, že obvinený v predmetnom čase stál v uličke pri toaletách, v ruke držal svoj pohlavný úd a onanoval. 

	Zo spisového materiálu vyplýva, že obvinený bol v čase spáchania skutku pod vplyvom alkoholu, čo dokazuje aj záznam z dychovej skúšky obvineného XXXXX. Dychová skúška s pozitívnym výsledkom na zistenie alkoholu bola vykonaná v deň spáchania skutku o 23:50 hodine, teda približne pol hodinu po jeho spáchaní, kedy bolo obvinenému namerané 1,22 mg/l alkoholu. 

	Preskúmaním predloženého spisového materiálu som zistila, že na postup podľa § 216 odsek 1 Trestného poriadku sú splnené všetky zákonné podmienky.

Obvinený XXXXX doposiaľ nebol súdne trestaný. Z výpisu z ústrednej evidencie priestupkov Ministerstva vnútra Slovenskej republiky vyplýva, že nie je evidovaný ani žiaden priestupok, ktorý by obvinený spáchal v uplynulých dvoch rokoch. 
	
	Vzhľadom na osobu obvineného, s prihliadnutím na jeho doterajší život a na okolnosti prípadu, teda s prihliadnutím na skutočnosti, že sa jedná o výnimočné vybočenie z inak štandardného správania obvineného, ktorý bol pod vplyvom alkoholu, možno považovať rozhodnutie o podmienečnom zastavení trestného stíhania za dostačujúce. 

Skúšobná doba podmienečného zastavenia trestného stíhania bola stanovená na 14 (štrnásť) mesiacov. Po jej uplynutí bude skúmané, či obvinený v jej priebehu viedol riadny život, a ak áno, bude konštatované, že sa osvedčil. V opačnom prípade bude v trestnom stíhaní pokračované. Skúšobná doba podmienečného zastavenia začne plynúť dňom nadobudnutia právoplatnosti tohto rozhodnutia.

	S poukazom na všetky uvedené skutočnosti som využijúc oprávnenie dané mi ustanovením § 216 odsek 1 Trestného poriadku, rozhodla tak, ako je uvedené vo výrokovej časti tohto uznesenia a trestné stíhanie vedené proti obvinenému XXXXX som podmienečne zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Soňa Juríčková
prokurátorka